b'\n_START_ARTICLE_\nSamcch\xc4\x97\xe2\x80\x93D\xc5\xbeavachetija\n_START_SECTION_\nDemografija ir arm\xc4\x97n\xc5\xb3 problema\n_START_PARAGRAPH_\n54\xc2\xa0% regiono gyventoj\xc5\xb3 yra arm\xc4\x97nai, daugiausia gyvenantys Achalkalakio ir Ninocmindos rajonuose. Greta gyvena graikai, osetinai ir gruzinai. Arm\xc4\x97nai valdymo institucijose sudaro ma\xc5\xbeum\xc4\x85, nors pagal dal\xc4\xaf gyventoj\xc5\xb3 skai\xc4\x8diuje j\xc5\xb3 ten tur\xc4\x97t\xc5\xb3 b\xc5\xabti apie pus\xc4\x99. Gubernatoriaus komandoje arm\xc4\x97n\xc5\xb3 yra tik 11\xc2\xa0% (3 i\xc5\xa1 26), mokes\xc4\x8di\xc5\xb3 inspekcijoje\xc2\xa0\xe2\x80\x93 19,5\xc2\xa0% (16 i\xc5\xa1 82) ir t. t._NEWLINE_Arm\xc4\x97nai jau\xc4\x8diasi Gruzijos vyriausyb\xc4\x97s diskriminuojami ir atstumiami. Regione yra buv\xc4\x99 demonstracij\xc5\xb3, policijos \xc5\xbeiaurum\xc5\xb3 mal\xc5\xa1inant neramumus. Daug arm\xc4\x97n\xc5\xb3 mano, kad juos laiko antrar\xc5\xab\xc5\xa1iais Gruzijos pilie\xc4\x8diais. Vietini\xc5\xb3 arm\xc4\x97n\xc5\xb3 organizacija Jungtinis D\xc5\xbeavacho demokratinis susivienijimas (angl. United Javakhk Democratic Alliance) reikalauja vietin\xc4\x97s autonomijos, kokia \xc5\xbeadama abchazams ir osetinams.\n_START_SECTION_\nMeschetin\xc5\xb3 deportacija\n_START_PARAGRAPH_\nGruzijos pasienyje su Turkija gyveno Meschetijos turkai (meschetinai). J\xc5\xb3 gyvenama teritorija buvo vadinama Meschetija (dabar\xc2\xa0\xe2\x80\x93 Samcch\xc4\x97). 1944\xc2\xa0m. lapkri\xc4\x8dio 15 d.- lapkri\xc4\x8dio 25 d. meschetinai buvo deportuoti \xc4\xaf Kazachij\xc4\x85, Kirgizij\xc4\x85 ir Uzbekij\xc4\x85. Manoma, kad i\xc5\xa1 100 000 i\xc5\xa1ve\xc5\xbet\xc5\xb3 gyvuliniuose vagonuose apie 10 000 \xc5\xbeuvo.'